WWW-ML/STYLE

ഗ്നു.ഓര്‍ഗ് വെബ്സൈറ്റിന്റെ മലയാളപരിഭാഷയും അനുബന്ധപ്രവര്‍ത്തനങ്ങളും ചെയ്യുമ്പോള്‍ പാലിയ്ക്കേണ്ട ഭാഷാപരവും സാങ്കേതികവുമായ മാര്‍ഗ്ഗനിര്‍ദേശങ്ങളാണ് ഈ താളില്‍. ഇതില്‍ എന്തെങ്കിലും പിശകുകള്‍ കാണുകയാണെങ്കില്‍ ആ വിവരം ഈ താളിന്റെ തന്നെ ഡിസ്കഷന്‍ പേജിലിടുക. സ്വമകയുടെ മെയിലിങ് ലിസ്റ്റിലും അറിയിയ്ക്കുക. ഉറപ്പുണ്ടെങ്കില്‍ ദയവായി താള്‍ തിരുത്തുകയും ചെയ്യുക.

മെയിലിങ് ലിസ്റ്റ്
സ്വമകയുടെ പൊതുവായ മെയിലിങ് ലിസ്റ്റ് തന്നെയാണ് പരിഭാഷയ്ക്കും ഉപയോഗിയ്ക്കേണ്ടത്. എന്നാല്‍ വിഷയം തിരിച്ചറിയാനായി നിങ്ങളുടെ ഇ-മെയില്‍ സബ്ജക്റ്റിനുമുന്നില്‍ www-ml എന്ന് ചേര്‍ക്കുന്നത് നന്നായിരിയ്ക്കും.